
ZADEVA: OBJAVA INTERNEGA NATEČAJA ZA PROSTO DELOVNO MESTO

Na podlagi 61. člena Zakona o javnih uslužbencih (Uradni list RS, št. 32/25) ter 6. in 7. člena Uredbe o postopku za zasedbo delovnega mesta v organih državne uprave, pravosodnih organih in organih internega trga dela (Uradni list RS, št. 104/25) Ministrstvo za kmetijstvo objavlja interni natečaj za zasedbo prostega uradniškega delovnega mesta za nedoločen čas s polnim delovnim časom:

Podsekretar v Sektorju za pravno sistemske zadeve v kmetijstvu, šifra DM: 649 (IN 1)
Kandidati, ki se bodo prijavili na delovno mesto, morajo izpolnjevati naslednje pogoje: 
· končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) – Pravo, specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) – Pravo, magistrsko izobraževanje (druga bolonjska stopnja)/magistrska izobrazba (druga bolonjska stopnja) -Pravo
· najmanj 6 let delovnih izkušenj;
· znanje uradnega jezika;
· opravljeno obvezno usposabljanje za imenovanje v naziv;
· državljanstvo Republike Slovenije;
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno  kazen zapora v trajanju več kot šest mesecev;
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

[bookmark: _Hlk218839427]Kandidati – uradniki, ki se bodo prijavili na prosto delovno mesto, morajo imeti sklenjeno delovno razmerje za nedoločen čas s polnim delovnim časom v organih državne uprave, v samoupravnih lokalnih skupnostih in drugih organih, ki so po sporazumu z Vlado RS vstopili v interni trg dela ter morajo biti imenovani v uradniški naziv. Lahko se prijavijo tudi strokovno-tehnični javni uslužbenci, ki jim uradniški naziv miruje v skladu z določbami zakona, ki ureja javne uslužbence.

Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu.
Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. 
Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.
Zahtevane delovne izkušnje se skrajšajo za tretjino v primeru, da ima kandidat zaključen specialistični študij, magisterij znanosti ali doktorat znanosti, ter za eno leto v primeru, da ima kandidat opravljen pravniški državni izpit ali pravosodni izpit. 


Delovne naloge:

· neposredna pomoč pri vodenju strokovnih nalog na delu delovnega področja ministrstva oziroma notranje organizacijske enote,
· vodenje projektnih skupin,
· samostojno oblikovanje sistemskih rešitev in drugih najzahtevnejših gradiv,
· vodenje in sodelovanje v najzahtevnejših projektnih skupinah,
· opravljanje drugih najzahtevnejših nalog.

Nudimo:

· varno in stabilno zaposlitev,
· možnost strokovnega in osebnega razvoja z rednimi izobraževanji ter udeležb na konferencah s področja dela,
· možnost opravljanja dela na domu in zagotavljanje pravice do odklopa, ki prispevata k lažjemu usklajevanju poklicnega in zasebnega življenja,
· možnost za različne oblike mobilnosti in karierni razvoj,
· koriščenje počitniških kapacitet,
· kolektivno dodatno pokojninsko zavarovanje,
· kolektivno zdravstveno zavarovanje Specialisti,
· certifikat Družini prijazno podjetje.

Izbrani kandidat bo delo na navedenem delovnem mestu opravljal v uradniškem nazivu podsekretar.
Začetni plačni razred za navedeno delovno mesto je 28. Osnovna bruto plača na podlagi trenutno veljavne plačne lestvice znaša 2.810,34 EUR bruto. Izbrani kandidat pridobi pravico do izplačila osnovne plače postopno, na način iz 3. točke prvega odstavka 101. člena ZSTSPJS.
Z izbranim kandidatom bo sklenjeno delovno razmerje za nedoločen čas s polnim delovnim časom, z razveznim oziroma odložnim pogojem, da izbrani kandidat uspešno opravi poskusno delo v trajanju petih mesecev.

Izbrani kandidat bo delo opravljal v prostorih Ministrstva za kmetijstvo, na Dunajski cesti 22, v Ljubljani oz. v drugih prostorih, kjer Ministrstvo za kmetijstvo opravlja svoje naloge.

Kandidat mora vložiti prijavo elektronsko na elektronski naslov: gp.mkm@gov.si, z označbo »Za interni natečaj podsekretar v Sektorju za pravno sistemske zadeve v kmetijstvu (DM šifra 649)«, pri čemer veljavnost prijave ni pogojena z elektronskim podpisom, in sicer v roku 10 dni po objavi na in na osrednjem spletnem mestu državne uprave gov.si.
Prijava na prosto delovno mesto mora biti obvezno pripravljena na obrazcu z oznako IN 1, ki je priloga tega natečaja z natančno izpolnjenimi vsemi rubrikami in podpisanimi izjavami.

Obravnavane bodo samo popolne in pravočasne prijave.
Kandidat mora v prijavi navesti:
1. da izpolnjuje pogoj glede predpisane izobrazbe; razvidni morajo biti raven in smer izobrazbe, leto pridobitve izobrazbe in ustanova, na kateri je bila izobrazba pridobljena;
2. delovne izkušnje z opredelitvijo časa opravljanja dela in zahtevnosti dela glede na raven izobrazbe, ki se zahteva za opravljanje tega dela;
3. izpolnjevanje vseh drugih pogojev za razpisano delovno mesto;
4. podatek o imenovanju v uradniški naziv ali o mirovanju naziva v skladu z zakonom, ki ureja javne uslužbence.

Obveščanje v postopku internega natečaja poteka po elektronski poti na elektronski naslov kandidata, s katerega je poslal prijavo na interni natečaj ali na elektronski naslov, ki ga je za namen obveščanja v postopku navedel v prijavi. 

Obvestilo o končanem postopku internega natečaja bo objavljeno na portalu državne uprave GOV.SI (https://www.gov.si/zbirke/delovna-mesta/).

Informacije o izvedbi internega natečaja daje ga. Nina Mencigar na tel. št.: 01 478 9076  od 9. do 10. ure vsak delavnik, informacije glede področja dela pa ga. Kristina Lorger na tel. št.: 01 478 9331.

[bookmark: _Hlk191548714]Zaposlujemo po načelu nediskriminatornosti in enakih možnosti.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

											          	        Janez Cigler Kralj
         minister
